Diari Oficial de la Generalitat Valenciana


Sumari del DOGV 283, del 02-09-1985 (1985/804908)

ORDRE de la Conselleria de Cultura, Educació i Ciència per la qual es donen normes per a la designació dels membres del Consell Escolar València com a desplegament del Decret 61/1985.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   283

Data del DOGV
:   02-09-1985

Secció del DOGV
:   ALTRES DISPOSICIONS

Número del document
:   1985/804908


Data del document
:   08-05-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, per la qual es donen normes per a la designació dels membres del Consell Escolar Valencià, en desplegament del Decret 61/1985.  
El Decret 61/1985 establí les normes sobre estructura, funcionament i nombre de membres del Consell Escolar Valencià. Cal ara regular el procediment mitjançant el qual els diversos sectors de representació designen o proposen a la Conselleria de Cultura, Educació i Ciència els membres del Consell Escolar Valencià per tal que aquesta efectue el nomenament dels qui corresponen a cada sector.  
Per això, i en ús de la facultat que em confereix la Disposició Final primera del Decret 61/1985, de 13 de maig,  
DISPOSE:  
Article 1  
1. Els 10 membres corresponents al professorat dels nivells educatius no universitaris seran distribuïts per la Conselleria de Cultura, Educació i Ciència d'acord amb els criteris assenyalats en la Disposició Transitòria 2a. del Decret 61/1985.  
2. Una volta realitzada la distribució numèrica entre les diverses organitzacions o Associacions Sindicals, aquestes seran convocades per tal de proposar els propis representants d'acord amb la proporcionalitat prescrita legalment entre el sector públic i el privat i els nivells d'ensenyament bàsics i ensenyaments mitjans.  
Article 2  
Les Federacions de Pares' d'Alumnes, a l'efecte de la designació dels deu membres que els corresponen, presentaran a la Conselleria de Cultura, Educació i Ciència una certificació on es farà constar el nombre d'associacions de Pares federades, expedida pel responsable del Registre Oficial corresponent, en el qual està inscrita la Federació, per tal que la Conselleria distribuesca el nombre de membres que pertoca designar a cada Federació.  
Article 3  
Les Organitzacions o Federacions juvenils, a través del Consell de la Joventut de la Comunitat Valenciana, proposaran per al seu nomenament, com a membres, un alumne de BUP i un altre de FP  
Article 4  
Les dues Centrals Sindicals de major representativitat, segons que estableix la disposició addicional 6a. de la Llei 8/1980 de l'Estatut dels Treballadors, proposaran a la Conselleria, cadascuna d'aquestes, el nom d'un membre representant del personal administratiu i de serveis dels Centres docents (apartat d de l'article 1r. 1, del Decret 61/1985).  
Igualment es procedirà en relació als dos membres en representació del personal de l'Administració Educativa Autonòmica (article 1r. 1, apartat h, del Decret 61/1985).  
El mateix criteri se seguirà en relació als membres a què es refereix l'apartat f) de l'article 1r.1 de l'esmentat Decret.  
Article 5  
A les dues Organitzacions Empresarials de l'Ensenyament que resulten més representatives, segons que preveu la Disposició Addicional 6a. de l'Estatut dels Treballadors, se'ls assignarà els dos membres titulars de Centres Privats (article 1r. 1, apartat e) del Decret 61/1985 de 13 de maig).  
També a l'Organització Patronal de major implantació en la Comunitat Valenciana segons que preveu la Disposició Addicional 6a. de l'Estatut dels Treballadors, li correspon de proposar els 2 membres que estableix l'article 1r. 1, apartat f) del Decret 61/1985 de 13 de maig.  
Article 6  
Els vuit membres representants de les Corporacions Locals seran nomenats, a proposta dels Presidents de les Diputacions Provincials, d'acord amb els criteris següents:  
- Tres membres, un en representació de cada Diputació Provincial, entre aquells que ostenten la condició de Diputats.  
- Dos membres entre alcaldes i regidors dels Ajuntaments de la Província d'Alacant, que no ostente la condició de Diputat.  
- Un membre, entre alcaldes i regidors dels Ajuntaments de la Província de Castelló, que no ostente la condició de Diputat.  
- Dos membres, entre alcaldes i regidors de la Província de València, que no ostente la condició de Diputat.  
Article 7  
Les Juntes de Govern de les tres Universitats de la Comunitat Valenciana formularan davant aquesta Conselleria la proposta del seu candidat respectiu.  
Article 8  
Tots els membres del Consell Escolar Valencià no podran ser substituïts pels seus respectius suplents en cas de cessament, absència o malaltia del titular.  
A aquest efecte, en les propostes de nomenament, que s'hauran d'adreçar al Conseller de Cultura, Educació i Ciència, hi haurà de figurar en primer 11 ' oe, el titular i, a continuació, com a mínim, dos suplents relacionats per ordre de prelació.  
DISPOSICIO ADDICIONAL  
Unica  
Totes les propostes de nomenament, així com la documentació justificativa del seu cas, s'hauran de presentar dins el termini de trenta dies hàbils a partir del dia que es publicarà al Diari Oficial de la Generalitat Valenciana.  
DISPOSICIO FINAL  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.  
València, 8 de maig de 1985.  
El Conseller de Cultura, Educació i Ciència,   
CEBRIA CISCAR I CASABAN